**บันทึกรายงานการประชุมสภาองค์การบริหารส่วนตำบลทุ่งใหญ่**

*เอกสารแนบท้าย 3*

**สมัยวิสามัญ สมัยที่ 3 ประจำปี พ.ศ. 2562 ครั้งที่ 1**

**วันอังคาร ที่ 17 กันยายน พ.ศ. 2562เวลา 13.00 น.**

**ณ ห้องประชุมสภาองค์การบริหารส่วนตำบลทุ่งใหญ่**

**-------------------------------------**

**ผู้มาประชุม**

|  |  |  |  |
| --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** |
| 1. | นายดุสิต | เยาวนาจารย์ | ประธานสภาฯ | *ดุสิต*  | *เยาวนาจารย์* |
| 2. | นายสุวิชัย | แก้วงาม | รองประธานสภาฯ | *สุวิชัย*  | *แก้วงาม* |
| 3. | นายถาวร | จำนงจิต | สมาชิกสภา อบต. หมู่ที่ 1 | *ถาวร*  | *จำนงจิต* |
| 4. | นายเจษฎาพร | สวนกูล | สมาชิกสภา อบต. หมู่ที่ 2 | *เจษฏาพร*  | *สวนกูล* |
| 5. | นางปภพสร | กลิ่นทิพย์ | สมาชิกสภา อบต. หมู่ที่ 2 | *ปภพสร*  | *กลิ่นทิพย์* |
| 6. | นายโชคดี | หมูดจันทร์ | สมาชิกสภา อบต. หมู่ที่ 3 | *โชคดี*  | *หมูดจันทร์* |
| 7. | นายธิรพงค์ | ชัยนุรักษ์ | สมาชิกสภา อบต. หมู่ที่ 4 | *ธิรพงค์*  | *ชัยนุรักษ์* |
| 8. | นายอธิพัฒน์ | วงศ์กูล | สมาชิกสภา อบต. หมู่ที่ 5 | *อธิพัฒน์*  | *วงศ์กูล* |
| 9. | นายมโนช | ศรีสุขใส | สมาชิกสภา อบต. หมู่ที่ 6 | *มโนช*  | *ศรีสุขใส* |
| 10. | นายขวัญรักษ์ | สวัสดิวงค์ | สมาชิกสภา อบต. หมู่ที่ 7 | *ขวัญรักษ์*  | *สวัสดิวงค์* |
| 11. | นายราเชนทร์ | หิรัญรัตน์ | สมาชิกสภา อบต. หมู่ที่ 9 | *ราเชนทร์*  | *หิรัญรัตน์* |
| 12. | นางพยอม | คหะวงค์ | สมาชิกสภา อบต. หมู่ที่ 9 | *พยอม*  | *คหะวงค์* |
| 13. | นายพรสวัสดิ์ | จำนงจิต | สมาชิกสภา อบต. หมู่ที่ 1 | *พรสวัสดิ์*  | *จำนงจิต* |
| 14. | นายสุจินต์ | สวัสดิ์วงศ์ | สมาชิกสภา อบต. หมู่ที่ 10 | *สุจินต์*  | *สวัสดิวงศ์* |
| 15. | นายชัยทัศน์ | ชัยอินชะ | สมาชิกสภา อบต. หมู่ที่ 8 | *ชัยทัศน์*  | *ชัยอินชะ* |

**ผู้เข้าร่วมประชุม**

|  |  |  |  |
| --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** |
| 1. | นายชัยณรงค์ | รักษามั่น | นายก อบต. | *ชัยณรงค์* | *รักษามั่น* |
| 2. | นายเห็น | หงษ์ทอง | รองนายก อบต. | *เห็น* | *หงษ์ทอง* |
| 3. | ส.ต.อ.สมพ้อง | เชาว์ภาษี | เลขานุการสภา | *สมพ้อง*  | *เชาว์ภาษี* |
| 4. | นายบุญพิชัย | หวังสุทธิ์ | ผู้อำนวยการกองช่าง | *บุญพิชัย*  | *หวังสุทธิ์* |
| 5. | นางสาวกมลพร | มหาชัย | หัวหน้าสำนักปลัด | *กมลพร* | *มหาชัย* |
| 6. | นางสัญญา | ชื่นวิเศษ | นักวิชาการศึกษา | *สัญญา* | *ชื่นวิเศษ* |
| 7. | นางสาวชไมพร | ชนูดหอม | ผู้อำนวยการกองคลัง | *ชไมพร* | *ชนูดหอม* |

**ผู้ไม่มาประชุม**

 -ไม่มี

เริ่มประชุม...

|  |
| --- |
| **เริ่มประชุม เวลา 13.00 น.**  |
|  | -เมื่อถึงเวลาประชุม ปลัดองค์การบริหารส่วนตำบลซึ่งทำหน้าที่เลขานุการสภาได้เรียกสมาชิกสภาฯและผู้เข้าร่วมประชุมเข้าห้องประชุม เมื่อครบองค์ประชุมแล้ว จึงเชิญประธานสภาฯทำหน้าที่เป็นประธานการประชุม-ประธานการประชุมจุดธูปเทียนบูชาพระรัตนตรัยและดำเนินการประชุมตามระเบียบวาระการประชุมต่อไป |
| **ระเบียบวาระที่ 1** | **เรื่องที่แจ้งให้ที่ประชุมทราบ** |
|  | -ขอแจ้งให้สมาชิกสภาทุกท่านทราบถึง ประกาศอำเภอทุ่งใหญ่ เรื่องการเรียกประชุมสภาองค์การบริหารส่วนตำบลทุ่งใหญ่ สมัยวิสามัญ สมัยที่ 3 ประจำปี 2562 ตามเอกสารแนบท้าย 2 |
| **ระเบียบวาระที่ 2** | **เรื่องรับรองรายงานการประชุมครั้งที่แล้ว** |
|  | **2.1 สำเนารายงานการประชุมสภา สมัยวิสามัญ สมัยที่ 2 ประจำปี 2562 เมื่อวันที่ 26 กรกฎาคม 2562 ครั้งที่ 1** |
|  | **2.2 สำเนารายงานการประชุมสภา สมัยสามัญ สมัยที่ 3 ประจำปี 2562 เมื่อวันที่ 15 สิงหาคม 2562 ครั้งที่ 1**  |
| ประธานสภาฯ | -สำหรับสำเนารายงานการประชุมครั้งทั้ง 2 ครั้ง ตามเอกสารแนบท้าย 3 และ 4 เลขานุการสภาได้แจกจ่ายให้ทุกท่านก่อนหน้านี้แล้ว หวังว่าทุกท่านได้อ่านแล้ว มีใครสงสัยจะเพิ่มเติมอะไรหรือไม่ หากไม่มีผมจะขอถามมติว่าให้การรับรองรายงานการประชุมทั้ง 2 ครั้งหรือไม่ ขอมติ |
| **มติที่ประชุม** | **-มีมติรับรองรายงานการประชุมครั้ง วันที่ 26 กรกฎาคม 2562 และวันที่ 15 สิงหาคม 2562 ด้วยคะแนนเสียงเป็นเอกฉันท์** |
| **ระเบียบวาระที่ 3** | **เรื่อง เพื่อพิจารณา** **3.1 พิจารณา ญัตติของสมาชิกสภาองค์การบริหารส่วนตำบลทุ่งใหญ่** |
| ประธานสภาฯ | -สมาชิกสภาทุกท่านต่อไป เป็นการพิจารณาญัตติของสมาชิกสภาองค์การบริหารส่วนตำบล ทุ่งใหญ่ เรื่อง การก่อสร้างอาคารและการจัดการประปาบ้านหนองใหญ่ ขอเชิญสมาชิกสภาผู้ยื่นญัตติได้ชี้แจงในรายละเอียด ขอเชิญครับ |
| สมาชิกสภา | -เรียนประธานสภาและสมาชิกสภาทุกท่าน ผมนายเจษฎาพร สวนกูล สมาชิกสภา หมู่ 2 คือผมได้ทำแบบเสนอญัตติพร้อมผู้รับรองถูกต้อง ให้ประธานสภาได้บรรจุเข้าสู่วาระการประชุมด้วย ที่ผมได้เสนอญัตติ ผมก็ไม่ได้หวังผลอะไร เพราะหากจะพูดในวาระอื่นๆ ก็จะมีสมาชิกสภาไม่ครบองค์ประชุมอีก ก็เลยยื่นญัตติเป็นทางการ คือประธานสภาที่เคารพ ผมขอสอบถามผู้บริหารครับว่า ประปาบ้านหนองใหญ่ ตั้งแต่ท่านเจาะบ่อบาดาลเทสน้ำ บอกว่าน้ำใส ปริมาณน้ำได้แต่ผมมีหลักฐานคนยืนยันได้ว่าน้ำไม่ได้ตามจำนวนคือ 5 คิว วันนี้ท่านได้ส่งให้ผู้รับเหมามาแก้ไขปัญหาน้ำขุ่นมีสีแล้วยัง ท่านเห็นใจเจ้าหน้าที่ของ อบต. ด้วยครับ ฝากแค่นี้ครับ |
| สมาชิกสภา | -เรียนประธานสภาและสมาชิกสภาทุกท่าน ผมนายชัยทัศน์ ชัยอินชะ สมาชิกสภาหมู่ 8 ผมได้ฟังญัตติของท่านเจษฎาพร สวนกูลไปแล้ว ผมเคยพูดติติงหลายครั้ง หากพูดวาระอื่นอาจองค์ประชุมไม่ครบอีก ท่านเจษฎาพร สวนกูล ได้พูด เรื่องประปาที่ชาวบ้านได้รับความเดือดร้อน ที่ผมพูดเรื่องอาคารชาวบ้านไม่เดือดร้อน แต่เป็นภาพอันอัปลักษณ์ อัปยศ โครงการอะไรก่อสร้างมาเสร็จสิ้นไปแล้วงบประมาณสี่แสนบาท ซึ่งเป็นภาษีของประชาชน เร่งจะสร้างเอาเป็นเอาตาย ครั้งหนึ่งเคยอยากสร้างห้องประธานสภาและสมาชิกแต่ไม่ได้สร้าง สมาชิกสภาทั้งสิบหมู่บ้านเข้ามาอย่างสง่างาม ด้วยเกียรติภูมิของท่านต้องคำนึงด้วยที่ผมต้องพูดชาวบ้านไม่ได้เดือดร้อนแต่เป็นภาษีของประชาชน จนบัดนี้ก็ยังไม่ใช้งานอะไรเลย ฝากไปถึงเลขานุการสภาช่วยจดรายงานบันทึกการ |

/ประชุมด้วย...

|  |  |
| --- | --- |
|  | ประชุมด้วย ท่านต้องจดบันทึกทุกถ้อยคำด้วย ไม่ต้องเอาถ้อยคำที่สละสลวยอย่างเดียว ต้องเอาทุกถ้อยคำพูดมาใส่ |
| เลขานุการสภาฯ | -เรียนประธานสภาที่เคารพ ผมในฐานะเลขานุการสภา ผมขอประท้วงผู้อภิปรายว่าอย่าใช้ถ้อยคำที่พาดพิงมากนักครับ |
| สมาชิกสภา | -เรียนประธานสภาและสมาชิกสภาทุกท่าน ผมนายพรสวัสดิ์ จำนงจิต สมาชิกสภา หมู่ 1 ขอสอบถามว่าสมาชิกพูดพาดพิงตรงไหน |
| เลขานุการสภาฯ | -เรียนประธานสภาที่เคารพ ผมเลขานุการสภา ที่ผมพูดหมายถึงผมพูดผู้อภิปรายซึ่งไม่ได้เกี่ยวข้องอะไรกับท่าน พรสวัสดิ์ แต่อย่างใด การจดบันทึกการประชุมที่ผมเคยปฏิบัติมา ผมจะใช้ถ้อยคำบางส่วนให้สุภาพขึ้นไม่จดทุกถ้อยคำเอาเฉพาะที่สำคัญๆ หากสมาชิกเห็นว่าผมทำไม่ถูกต้องก็อย่ารับรองรายงานการประชุม |
| สมาชิกสภาฯ | -เรียนประธานสภาและสมาชิกสภาทุกท่าน ผมนายชัยทัศน์ ชัยอินชะ สมาชิกสภาหมู่ 8 ท่านประธานสภาครับ ผมได้พูดพาดพิงถึงเลขานุการสภาตรงไหน แค่บอกให้จดทุกคำพูดที่พูดไปก็แค่นั้น หากผมพูดพาดพิงก็ต้องขอโทษแต่ผมก็พูดบนพื้นฐานของความจริงและปกป้องผลประโยชน์ของประชาชนเพื่อไม่ให้รบกวนเวลามากมาย ก็ขอให้ท่านนายกช่วยตอบด้วยว่า เรื่องอาคารดังกล่าวจะเปิดทำการเมื่อไหร่ ข้อ 2 ให้หน่วยงานไหนไปทำงาน ข้อ 3 เหตุผลอะไรทำไมถึงล่าช้าที่เปิดทำการ |
| ประธานสภาฯ | -ขอเชิญท่านนายก ครับ |
| นายก อบต. | -เรียนประธานสภา และสมาชิกสภาทุกท่าน ผมขอตอบเรื่องการก่อสร้างประปาบ้านหนองใหญ่ที่ได้ก่อสร้างก็เพื่อเป็นการแก้ไขปัญหาความเดือดร้อนให้กับพี่น้องประชาชนในเรื่องน้ำ ในการเจาะบ่อบาดาลในตำบลทุ่งใหญ่ ก็มีเยอะ ลูกนี้ก็เหมือนกับลูกอื่นๆ เมื่อเริ่มใช้เรื่อยๆ ก็อาจเกิดปัญหาผมก็ได้แจ้งให้กองช่าง แจ้งผู้รับจ้างมาแก้ไข เนื่องจากอยู่ในระหว่างประกันสัญญาก็ผู้รับจ้างก็ได้เข้ามาดูแล ผมก็ขออนุญาตให้ ผอ.กองช่างชี้แจงในรายละเอียดด้วย ขออนุญาต |
| ประธานสภาฯ | -ขอเชิญ ผอ.กองช่าง ครับ |
| ผอ.กองช่าง | -เรียนประธานสภา และสมาชิกสภาทุกท่าน ผม ผอ.กองช่าง สำหรับการแก้ไขปัญหาประปาหมู่บ้านบ้านหนองใหญ่นั้น กองช่างได้แจ้งให้ผู้รับจ้างเข้ามาแก้ไขแล้ว อยู่ในระหว่างดำเนินการ เมื่อก่อนน้ำก็ใสดี ในขณะนี้ก็ขุ่นแดงบ้าง น้ำไม่ใสก็มีการเพิ่มทรายลงไปก็อยู่ในระหว่างแก้ไขอยู่ครับ |
| ประธานสภาฯ | -ขอเชิญท่านนายกต่อ ครับ |
| นายก อบต. | -เรียนประธานสภา และสมาชิกสภาทุกท่าน ตอนนี้ทาง อบต.ทุ่งใหญ่ก็ได้มีอาคารเพิ่มขึ้นอีก 1 แห่ง ผมไม่อาจกล่าวได้ว่าเปิดทำการเมื่อไหร่ แต่หากท่านสมาชิกมาดูก็มีทั้งกลุ่มแม่บ้าน กลุ่ม อสม. มาใช้ประชุมอยู่เป็นประจำ ถือได้ว่าเป็นห้องประชุมย่อก็ว่าได้ เพียงแต่ว่านายกไม่ได้ประกาศว่าจะเปิดหรือฉลองเมื่อไหร่ ในพื้นที่ตำบลทุ่งใหญ่ก็มีอาคารเยอะที่สร้างยังไม่ได้เปิดทำการ สำหรับอาคารหลังนี้เปิดใช้งานและใช้ประโยชนอยู่ตลอดเวลาไม่ได้สร้างโดยเปล่า ในขณะที่สมาชิกเห็นว่าพนักงานอาจอยู่แออัด เจ้าหน้าที่ก็อยู่กันได้ส่วนจะให้หน่วยงานไหนอยู่ก็จะพิจารณาความเหมาะสมอีกที่หนึ่ง ครับ |
| สมาชิกสภาฯ | -เรียนประธานสภาและสมาชิกสภาทุกท่าน ผมนายพรสวัสดิ์ จำนงจิต เห็นว่านายกบิดเบือนประเด็น เมื่อก่อนสภาประชุมการก่อสร้างก็บอกกับสภาว่าจะให้กองช่างไปอยู่จะได้เห็นว่าทำงานกันอย่างไร  |
| นายก อบต. | -เรียนประธานสภาและสมาชิกสภาทุกท่าน ตรงนี้ทางนายกไม่ได้บิดเบือน ตอนนี้กองช่างก็อยู่ที่เดิมปกติหากจะไปอยู่ก็ได้  |

/3.2 พิจารณารับ...

|  |  |
| --- | --- |
|  | **3.2 พิจารณารับโอนทรัพย์สินมาอยู่ในความดูแลของ อบต.ทุ่งใหญ่ (ประปาหมู่บ้าน**  **บ้านนาสะท้อน หมู่ที่ 5 ตำบลทุ่งใหญ่)**  |
| ประธานสภาฯ | -ขอเชิญผู้บริหารซึ่งเป็นผู้ยื่นญัตติอธิบายต่อสภาด้วย ขอเชิญ  |
| รองนายก | -เรียนประธานสภาและสมาชิกสภาทุกท่าน ผมนายเห็น หงษ์ทอง รองนายกองค์การบริหารส่วนตำบลได้รับมอบหมายจากนายกองค์การบริหารส่วนตำบลทุ่งใหญ่ ให้มาอธิบายการพิจารณารับโอนทรัพย์สินมาอยู่ในความดูแลของ อบต.ทุ่งใหญ่ ประปาหมู่บ้าน บ้านนาสะท้อน หมู่ที่ 5 ตำบลทุ่งใหญ่ ให้สมาชิกสภาทุกท่านได้รับทราบ ด้วยกลุ่มผู้ใช้น้ำประปาหมู่บ้าน บ้านนาสะท้อน หมู่ที่ 5 ตำบลทุ่งใหญ่ มีนายสมคิด ต่างสีเป็นประธานคณะกรรมการกลุ่มผู้ใช้น้ำ แจ้งว่าได้มีมติของที่ประชุมของคณะกรรมการบริหารและผู้ใช้น้ำทั้งหมดเห็นชอบ ให้โอนทรัพย์สินดังกล่าวให้มาอยู่ในความดูแลของ อบต.ทุ่งใหญ่ เมื่อวันที่ 28 สิงหาคม 2562 ซึ่งมีเอกสารทั้งหมด ตามเอกสารที่แนบท้าย 5 ทั้งนี้เพื่อให้การบริหารประปานั้นเป็นไปอย่างมีประสิทธิภาพ มีการดูแลซ่อมแซมให้ทันท่วงทีกว่าปัจจุบัน ประกอบกับการบริหารจัดการของกลุ่มไม่ประสบความสำเร็จตามวัตถุประสงค์ทางการเงินซึ่งมีภาระค่าใช้จ่ายเพิ่มขึ้น จึงขอให้ทาง อบต.ทุ่งใหญ่รับโอนเพื่อดำเนินการให้บริการแก่ประชาชนต่อไป |
| ประธานสภาฯ | -มีสมาชิกท่านใดจะซักถามอะไรหรือไม่ ขอเชิญ |
|  | -เมื่อไม่มีสมาชิกสภาท่านใดจะซักถาม ขอเชิญท่านรองได้กล่าวสรุปเพื่อลงมติต่อไป |
| รองนายก | -เรียนประธานสภาและสมาชิกสภาทุกท่าน ผมนายเห็น หงษ์ทอง รองนายกองค์การบริหารส่วนตำบลได้รับมอบหมายจากนายกองค์การบริหารส่วนตำบลทุ่งใหญ่ ก็โดยสรุปเพื่อให้การบริหารระบบประปาหมู่บ้าน บ้านนาสะท้อนดังกล่าวเป็นไปอย่างมีประสิทธิภาพ แก้ปัญหาให้ชาวบ้านได้ทันท่วงที ไม่เป็นภาระให้กับชาวบ้านและในการรับโอนทรัพย์สินอื่นมาเป็นหรือยู่ในความดูแลของ อบต.ทุ่งใหญ่ จะต้องได้รับความเห็นชอบจากสภา อบต.นั้นๆ จึงใคร่ขอให้ทางสมาชิกพิจารณาให้ความเห็นชอบต่อไป  |
| ประธานสภาฯ | -ต่อไป เมื่อไม่มีสมาชิกสภาท่านใดจะซักถามอะไรอีก ต่อไปจะเป็นการลงมติว่าสภาจะเห็นชอบให้รับโอนทรัพย์สินมาอยู่ในความดูแลของ อบต.ทุ่งใหญ่ ประปาหมู่บ้าน บ้านนาสะท้อน หมู่ที่ 5 ตำบลทุ่งใหญ่ หรือไม่ ขอมติครับ |
| **มติที่ประชุม** | **-เห็นชอบให้รับโอนด้วยคะแนนเสียง 11 เสียง งดออกเสียง 1 เสียง** |
|  | **3.3 พิจารณาอนุมัติแก้ไขเปลี่ยนแปลงแบบแปลนและตัดเงินตัดงานของโครงการ** **ก่อสร้างลานกีฬาหมู่บ้าน หมู่ที่ 8**  |
| ประธานสภาฯ | **-**ขอเชิญผู้บริหารซึ่งเป็นผู้ยื่นญัตติอธิบายต่อสภาด้วย ขอเชิญ |
| รองนายกฯ | -เรียนประธานสภาและสมาชิกสภาทุกท่าน ผมนายเห็น หงษ์ทอง รองนายกองค์การบริหารส่วนตำบล ได้รับมอบหมายจากนายกองค์การบริหารส่วนตำบลทุ่งใหญ่ ให้มาอธิบายตามวาระการประชุมนี้ สมาชิกสภาทุกท่านครับ ด้วยองค์การบริหารส่วนตำบลทุ่งใหญ่ ได้ว่าจ้างให้บริษัทตามพรลิงค์ พูลส์ แอนด์ บิลดิง จำกัด ก่อสร้างลานกีฬาหมู่บ้าน หมู่ที่ 8 งบประมาณ 640,000 บาท ซึ่งเงินงบประมาณตามข้อบัญญัติเรื่องงบประมาณประจำปีงบประมาณ พ.ศ. 2562 ซึ่งสภาได้อนุมัติไปแล้ว แต่ปรากฏว่าผู้รับจ้างไม่ได้ก่อสร้างให้เป็นไปตามแบบแปลน เมื่อเสร็จแล้วเพิ่งได้มาทราบว่าไม่เป็นไปตามแบบที่กำหนดไว้ ซึ่งส่วนนี้นั้น สภามีอำนาจอนุมัติให้แก้ไขได้ ในรายละเอียดต่างๆ ใคร่ขออนุญาตให้ ผอ.กองช่างได้อธิบายให้ทุกท่านได้เข้าใจต่อไป ขอเชิญ ผอ.กองช่างอธิบายต่อครับ |
| ประธานสภาฯ | **-**ขอเชิญ ผอ.กองช่างอธิบายครับ |

/ผอ.กองช่าง...

|  |  |
| --- | --- |
| ผอ.กองช่าง | -เรียนประธานสภาและสมาชิกสภาทุกท่าน ผม ผอ.กองช่างขออธิบายในเรื่องดังกล่าวดังนี้ เนื่องจากทางองค์การบริหารส่วนตำบลทุ่งใหญ่ ได้ว่าจ้างให้บริษัทตามพรลิงค์ พูลส์ แอนด์ บิลดิง จำกัด ก่อสร้างลานกีฬาหมู่บ้าน หมู่ที่ 8 แล้วนั้น โดยมีข้าพเจ้า ผอ.กองช่างและนายเพิ่มศักดิ์ ศรีสุขใส เป็นผู้ควบคุมงานจ้าง ผู้รับจ้างส่งมอบงานจ้างเมื่อวันที่ 7 สิงหาคม 2562  |
|  | คณะกรรมการตรวจงานจ้างได้เข้าตรวจงานจ้างเมื่อวันที่ 14 สิงหาคม 2562 ได้ตรวจพบข้อบกพร่องคือ การเทพื้นคอนกรีตไม่เป็นไปตามแบบที่กำหนด 5x10 ม. แต่เป็นพื้นเดียวกัน ไม่มีการเสริมเหล็กรอยต่อคอนกรีตขนาดเส้นผ่านศูนย์กลาง 15 มม.ทุกระยะ 0.50 ม. ในความยาว40 ม. จำนวน 5 แถว ในช่วง 0.50 ม. ด้านกว้าง 30 ม. ทุก 3 แถว ข้อบกพร่องนี้ เนื่องจากเข้าใจว่าไม่มีในแบบแปลน เมื่อกรรมการมีมติไม่ตรวจรับงานจ้าง เนื่องจากข้อบกพร่องดังกล่าว จึงได้มีการเสนอข้อบกพร่องและแนวทางแก้ไขให้สภาองค์การบริหารส่วนตำบลทุ่งใหญ่พิจารณาให้ความเห็นชอบตามเอกสารที่ส่งมาด้วย 5 ต่อไปครับ |
| ประธานสภาฯ | **-**ขอเชิญ ท่านสมาชิกสภา ครับ |
| สมาชิกสภาฯ | **-**เรียนประธานสภาและสมาชิกสภาทุกท่าน ผมนายพรสวัสดิ์ จำนงจิต สมาชิกสภาหมู่ 1 ขอขอบคุณท่านรองที่ได้เอาหนังสือแก้ไขมาอธิบายเปลี่ยนแปลงลดวงเงินได้ กฎหมายนี้มีตั้งแต่ปี 2560 หนังสือฉบับนี้มีมานานแล้ว ที่ผ่านมาประปาหมู่ที่ 3 เจาะได้กี่เมตร หลายโครงการที่ตัดเอง หมวดที่ดินและสิ่งก่อสร้างต้องให้สภาตัด แต่ทำมาไม่ได้ให้สภาตัด โครงการนี้เป็นโครงการแรก ที่ผ่านมาที่ตัดไปแล้วไม่ให้สภารับทราบอนุมัติ ทำตามอำเภอใจ อยากให้นายกเป็นผู้ตอบครับ กี่โครงการที่ตัดไปสภาไม่รู้เรื่อง สมควรแล้วที่ต้องถูกตรวจสอบ ครับ |
| สมาชิกสภาฯ | -เรียนประธานสภาและสมาชิกสภาทุกท่าน ผมนายขวัญรักษ์ สวัสดิวงค์ สมาชิกสภาหมู่ 7 ท่านประธานครับ ผมได้ดูจากเอกสารที่แนบท้ายมาแล้ว ได้เสนอว่าแก้ไขได้โดยสภาครับ แต่ผมเห็นว่าความบกพร่องที่เกิดขึ้นผู้รับผิดชอบภายในสำนักงานต้องมีผู้รับผิดชอบและต้องถูกลงโทษตามกระบวนการ จะไม่มีผู้รับผิดชอบในความบกพร่องคงไม่ได้ ส่วนสภาจะพิจารณาอนุมัติหรือไม่ก็ว่ากันไปครับ แต่ผมเห็นว่าต้องมีผู้รับผิดชอบในความบกพร่องที่เกิดขึ้นครับ  |
| สมาชิกสภาฯ | -เรียนประธานสภาและสมาชิกสภาทุกท่าน ผมนายชัยทัศน์ ชัยอินชะ สมาชิกสภาหมู่ 8 ประธานสภาครับ การแก้ไขเปลี่ยนแปลง ตัดเงินตัดงานลานกีฬาหมู่ที่ 8 จริงๆแล้วผมเจ้าของโครงการหมู่ที่ 8 ท่าน ต้องพูดไปก่อนไม่เป็นไรครับ ลานกีฬาหมู่ที่ 8 เป็นโครงการแรกที่เข้าสภา ผมตั้งข้อสังเกตว่างบประมาณไม่น้อยเกือบล้าน โครงการนี้ผมไม่โทษใคร เอาเป็นรายบุคคลดีกว่า อันดับแรกผมโทษท่านนายก ท่านน่าไตร่ตรองให้ดี รอบคอบ ดูให้ดีเสียก่อน โครงการตั้งเกือบล้าน ดูให้ดีว่ากองช่างเรามีขีดความสามารถขนาดไหน เซ็นอนุมัติโครงการไปได้อย่างไร เซ็นไปแล้วมีผลประโยชน์เล็กๆน้อยๆก็ไม่ว่ากัน แต่น่าจะตรวจสอบให้ดี ให้ละเอียด ประเด็นที่สอง กองช่าง ยอมรับผิดแบบลูกผู้ชาย แต่ถ้าผิดแล้วยังดันก็แล้วแต่ผลบุญผลกรรมที่ท่านสร้าง กองช่างบอกว่ามีโครงการหลายโครงการที่ต้องดูแล ทำให้ดูแลไม่ทั่วถึง ทำให้บกพร่องได้ คนเราผิดกันได้ผมเข้าใจ ผมยอมรับและเข้าใจคำพูดท่านขวัญรักษ์ เรื่องนี้ที่ผิดพลาดแล้วเข้าสภาถือเป็นเรื่องแรก คนที่สาม คือท่านปลัดองค์การบริหารส่วนตำบลทุ่งใหญ่ ไม่ทราบว่าท่านมีอคติต่อคนหมู่ที่ 8 หรือโครงการนี้หรือไม่ โครงการหมู่ที่ 8 ไม่มีลายเซ็นท่านแม้แต่นิดเดียว ในงานที่เป็นสาระสำคัญ ในใบรายงานการคุมงานก่อสร้างช่องของท่านนายก นายกก็เซ็นลงนาม แต่ในความเห็นของปลัดกลับขีดเว้นไว้ ท่านไม่มีความเห็นอะไรเลย ท่านเป็นถึงหัวหน้างาน ท่านทำแบบนี้ได้ไงท่านทิ้งนายก ลงเรือลำเดียวกันแล้วต้องช่วยกัน ผมตรวจดูเอกสารการควบคุมงานกลับไม่มีลายเซ็นท่านปลัดอะไรเลยว่างอีกแล้ว ท่านไม่ได้ดูหรือท่านไม่ออกความคิดเห็นอะไรเลย หรือโครงการนี้เข้าเคส |

/เดียวกับโครงการ...

|  |  |
| --- | --- |
|  | เดียวกับโครงการอาคารหน้า อบต. ท่านตัดๆ อย่างเดียวไม่ผ่านสภา ท่านเก่งข้อกฎหมายหรือที่ตัดๆ อย่างเดียวโดยไม่ผ่านสภา แต่ทำไมของหมู่ที่ 8 การตัดหรือแก้ไขเปลี่ยนแปลงอะไรก็ต้องเข้าสภามาถกกันในสภา ไม่ใช่ว่าตัดๆอย่างเดียว ไม่ผ่านสภาก็เลยไม่มีลายเซ็นอะไรท่านเข้าข่าย 157 ละเว้นหรือทุจริตนะครับ |
| สมาชิกสภาฯ | -เรียนประธานสภาและสมาชิกสภาทุกท่าน ฉันนางพยอม คหะวงค์ สมาชิกสภาหมู่ 9 ตามญัตติของผู้บริหารที่เสนอญัตติของลานกีฬาหมู่ที่ 8 ฉันอยากรู้ค่ะว่างานที่ทำไปแล้วใครจะรับผิดชอบ ถ้าผิดซ้ำแล้วซ้ำอีก ที่ผ่านมาบอกว่างานเยอะเงินไม่เยอะ ถ้าผิดอีกก็ส่งมาให้สภาอีก การส่งมาให้สภาพิจารณาถ้ามีการร้องเรียนใครจะรับผิดชอบกับการผิดแล้วผิดอีกค่ะ |
| ประธานสภาฯ | -ขอเชิญผู้บริหารรองนายกครับ |
| รองนายก | -เรียนประธานสภาและสมาชิกสภาทุกท่าน ขอเรียนให้ทราบอีกครั้งหนึ่งว่า การขอแก้ไขในค่าครุภัณฑ์ที่ดินและสิ่งก่อสร้างทำให้คุณลักษณะเปลี่ยนไป ก็เป็นอำนาจของสภา ที่ผ่านมาไม่เคยเข้าสภาหากสมาชิกสภาเห็นว่าดำเนินการไม่ถูกต้องก็ให้สมาชิกสภาไปฟ้องเอา ผมได้อธิบายแล้วว่าถ้าทำให้ที่ดินและสิ่งก่อสร้างเปลี่ยนแปลงก็เป็นอำนาจของสภา ผมอยากให้มีและเป็นบรรทัดฐานต่อไป โครงการเหล่านี้ผมไม่มีส่วนได้เสียแม้แต่บุหรี่มวนเดียวก็ไม่เคยมี เพราะฉะนั้นจึงอยากให้เป็นบรรทัดฐาน ถ้าสภาไม่ให้แก้ผู้รับจ้างก็ต้องไปฟ้องร้องกันต่อไป ผมคิดว่าคงไม่มีใครเดือดร้อนกับโครงการนี้ครับ |
| สมาชิกสภาฯ | -เรียนประธานสภาและสมาชิกสภาทุกท่าน ผมนายพรสวัสดิ์ จำนงจิต สมาชิกสภาหมู่ 1 ก็ค่อนข้างชัดเจนที่ท่านรองนายกได้พูดชัดเจน แต่ตามที่ท่านสมาชิก 2 ท่านได้พูดขออนุญาตเอ่ยนาม ท่านขวัญรักษ์และท่านพยอม ที่พูดว่าผิดแล้วมาแก้ ผิดแล้วมาแก้ ก็ต้องว่าไปตลอดก็ไม่รู้จะทำอย่างไร อันนี้ผมว่าไปตามตัวหนังสือ ถ้าระเบียบให้แก้ถึงแก้ได้กับสภา แต่ถ้าผิดแล้วมาแก้ก็ต้องไปโทษผู้รับเหมาหรือผู้ควบคุมงาน เมื่อระเบียบได้เปิดช่องให้แก้ได้ก็ต้องว่าไปตามตัวอักษร ให้สภาแก้ได้ก็ต้องว่าไปตามนั้น ตรงนี้ผมว่าไม่ผิดกติกาแต่ระเบียบก็เปิดช่องไว้ ครับท่านประธาน |
| สมาชิกสภาฯ | -เรียนประธานสภาและสมาชิกสภาทุกท่าน ผมนายธิรพงค์ ชัยนุรักษ์ สมาชิกสภาหมู่ 4 ในประเด็นการขอแก้ไขเปลี่ยนแปลงแบบแปลนและตัดเงิน โครงการก่อสร้างลานกีฬาหมู่ 8 การแก้ไขและลดงบประมาณผมก็เห็นด้วย แต่ผมเห็นว่าการเอาแบบแปลนของถนนคอนกรีตไปก่อสร้างเป็นลานกีฬาถือว่าช่างมีความบกพร่องของช่างแล้วครับ เมื่อสร้างไม่ได้ตามแบบแล้วมาแก้ไข ผู้รับเหมาก็ต้องรับผิดชอบด้วยในความบกพร่องที่เกิดขึ้น |
| สมาชิกสภาฯ | -เรียนประธานสภาและสมาชิกสภาทุกท่าน ผมนายเจษฎาพร สวนกูล สมาชิกสภาหมู่ 2 ท่านประธานครับ เกี่ยวกับญัตติการเสนอแก้ไขเปลี่ยนแปลงแบบแปลนและตัดเงินตัดงานนั้น ผมได้ฟังสมาชิกทั้ง 3 ท่านอภิปรายผมก็เห็นด้วย ผมก็อยากเสนอความเห็นเหมือนกัน ผมเห็นว่าเรื่องนี้ ผอ.กองช่างและผู้รับเหมาบกพร่องโดยสุจริตครับ คือไม่ได้เจตนากระทำผิด ครับ  |
| ประธานสภาฯ | -เมื่อไม่มีสมาชิกสภาท่านใด จะอภิปรายหรือซักถามใดๆแล้ว ขอเชิญผู้บริหารกล่าวสรุปครับ |
| นายก อบต. | -เรียนประธานสภาและสมาชิกทุกท่าน ตามญัตติที่ได้ยื่นต่อสภาในโครงการก่อสร้างลานกีฬาหมู่ที่ 8 มีความผิดพลาดในการก่อสร้าง ผมถือว่าในการทำงานอาจมีความผิดพลาดบ้าง แต่อย่าให้ซ้ำซาก คนที่ผิดก็ต้องยอมรับผิดต้องยอมรับว่าผมไม่ได้มีผลประโยชน์ใดๆ เข้ามาแล้วก็ต้องมาแก้ไขปัญหา ทำงานร่วมกันไม่มีผลประโยชน์ใดๆ ทุกๆโครงการ วันนี้ถือว่าลานกีฬาเป็นโครงการที่ดี ก็ต้องแก้ไขให้ลุล่วงไปให้ได้ ครับ |
| ประธานสภาฯ | **-**เมื่อสมาชิกสภาอภิปรายพอสมควรและผู้บริหารสรุปแล้วผมก็ขอปิดอภิปรายจะนำไปสู่การลงมติต่อไป ขอถามมติที่ประชุมว่าสภาจะพิจารณาอนุมัติแก้ไขเปลี่ยนแปลงแบบแปลนและตัดเงินตัดงานโครงการลานกีฬาหมู่ที่ 8 ตามที่ผู้บริหารเสนอมาหรือไม่ ผู้ใดเห็นด้วยโปรดยกมือครับ |

/มติที่ประชุม...

|  |  |
| --- | --- |
| **มติที่ประชุม** | **-เห็นด้วยให้แก้ไขเปลี่ยนแปลงแบบแปลนและตัดเงินตัดงานโครงการลานกีฬา หมู่ที่ 8 ด้วยคะแนนเสียง 14 เสียง งดออกเสียง 1 เสียง** |
|  | **3.4 พิจารณาโอนเงินงบประมาณเหลือจ่ายมาตั้งจ่ายเป็นรายการใหม่จากเงินเหลือ** **จ่ายของข้อบัญญัติตำบล เรื่อง งบประมาณรายจ่ายประจำปีงบประมาณ**  **พ.ศ. 2562 จำนวน 10 โครงการ**  |
| ประธานสภาฯ | **-**ขอเชิญผู้บริหารซึ่งเป็นผู้ยื่นญัตติอธิบายรายละเอียดให้สมาชิกได้ฟัง ขอเชิญ |
| รองนายกฯ | -เรียนประธานสภาและสมาชิกสภาทุกท่าน ผมนายเห็น หงษ์ทอง รองนายกองค์การบริหารส่วนตำบล ได้รับมอบหมายจากนายกองค์การบริหารส่วนตำบลทุ่งใหญ่ ให้มาชี้แจงในรายละเอียดตามวาระการประชุมนี้ สำหรับการพิจารณาโอนเงินงบประมาณเหลือจ่ายมาตั้งจ่ายเป็นรายการใหม่ จากเงินเหลือจ่ายของข้อบัญญัติตำบลเรื่องงบประมาณรายจ่ายประจำปีงบประมาณ พ.ศ. 2562 จำนวน 10 โครงการนั้น ก็เนื่องจากว่าในขณะนี้ใกล้สิ้นปีงบประมาณ พ.ศ. 2562 แล้ว ทางองค์การบริหารส่วนตำบลทุ่งใหญ่จะมีเงินรายรับเกินจำนวนที่ได้ประมาณการรายรับไว้ ในส่วนของรายจ่ายนั้นก็มีการจ่ายน้อยกว่าประมาณการรายจ่ายตามข้อบัญญัติงบประมาณประจำปี ทั้งเงินเหลือจากโครงการต่างๆด้วย ทำให้มีเงินงบประมาณเหลืออยู่เยอะ ประกอบกับแผนพัฒนาประจำปียังมีโครงการที่รอการแก้ไขปัญหาความเดือดร้อนของชาวบ้าน จึงได้มีการจัดทำโครงการขึ้น 10 โครงการ ที่เอามาจากแผนพัฒนามาดำเนินการทั้งหมด 10 โครงการ ดังนี้ |
|  |  | 1. ค่าครุภัณฑ์ ติดตั้งเครื่องปรับอากาศ ขนาด 13,000 BTU จำนวน 1 เครื่องวงเงินงบประมาณ 23,000 บาท |
|  |  | 2. โครงการก่อสร้างถนนคอนกรีตเสริมเหล็กสายซอยบ้านนายอำนวย หมู่ที่ 1 -เพื่อจ่ายเป็นค่าก่อสร้างถนนคอนกรีตเสริมเหล็กสายซอยบ้านนายอำนวย หมู่ที่ 1 กม.ที่ 0+290 ถึง กม.ที่ 0+ 490 ผิวจราจรกว้าง 3.00 เมตร หนา 0.15 เมตร ระยะทางยาว 200 เมตร หรือมีพื้นที่ไม่น้อยกว่า 600 ตารางเมตรรายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (แผนพัฒนาท้องถิ่น (พ.ศ.2561-2565) หน้าที่ 44 )งบประมาณที่ตั้งไว้ 313,000 บาท(-สามแสนหนึ่งหมื่นสามพันบาทถ้วน-) |
|  |  | 3. โครงการซ่อมสร้างถนนลาดยางแบบแอสฟัลท์ติกคอนกรีต ถนนสายสามแยกบ้านนายสมมุ่ง–ถนนเอเชีย 41 (บ้านนาเตรียก) หมู่ที่ 2  -เพื่อจ่ายเป็นค่าซ่อมสร้างถนนลาดยางแบบแอสฟัลท์ติกคอนกรีต ถนนสายสามแยกบ้านนายสมมุ่ง–ถนนเอเชีย 41 (บ้านนาเตรียก) หมู่ที่ 2 กม.ที่ 1+550 ถึง กม.ที่ 1+ 800 ผิว |
|  |  | จราจรกว้าง 5.00 เมตร หนา 0.03 เมตร ระยะทางยาว 250 เมตร หรือมีพื้นที่ไม่น้อยกว่า1,250 ตารางเมตร รายละเอียดตามแบบแปลนขององค์การบริหารส่วนตำบล ทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (แผนพัฒนาท้องถิ่น (พ.ศ.2561-2565) หน้าที่ 47 ) งบประมาณที่ตั้งไว้ 304,000 บาท (-สามแสนสี่พันบาทถ้วน-) |
|  |  | 4. โครงการก่อสร้างถนนคอนกรีตเสริมเหล็ก สายบ้านนายสงบ อินทรคีรี หมู่ที่ 3  -เพื่อจ่ายเป็นค่าก่อสร้างถนนคอนกรีตเสริมเหล็ก สายบ้านนายสงบ อินทรคีรี หมู่ที่ 3 กม.ที่ 0+000 ถึง กม.ที่ 0+ 280 ผิวจราจรกว้าง 3.00 เมตร หนา 0.15 เมตร ระยะทางยาว 280 เมตร หรือมีพื้นที่ไม่น้อยกว่า 840 ตารางเมตร รายละเอียดตามแบบแปลนของ |

/องค์การบริหาร...

|  |  |  |
| --- | --- | --- |
|  |  | องค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (แผนพัฒนาท้องถิ่น (พ.ศ.2561-2565) หน้าที่ 53  งบประมาณที่ตั้งไว้ 441,000 บาท (-สี่แสนสี่หมื่นหนึ่งพันบาทถ้วน-) |
|  |  | 5. โครงการก่อสร้างถนนลาดยางแบบแอสฟัลท์ติกคอนกรีต ถนนสายเอเชีย 41–เขต ตำบลทุ่งสัง หมู่ที่ 4  -เพื่อจ่ายเป็นค่าก่อสร้างถนนลาดยางแบบแอสฟัลท์ติกคอนกรีต ถนนสายเอเชีย 41–เขตตำบลทุ่งสัง หมู่ที่ 4 กม.ที่ 1 + 980 ถึง กม.ที่ 2 + 130 ผิวจราจรกว้าง 5.00 เมตร หนา 0.03 เมตร ระยะทางยาว 150 เมตร หรือมีพื้นที่ไม่น้อยกว่า 750 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (แผนพัฒนาท้องถิ่น (พ.ศ.2561-2565) หน้าที่ 57 )งบประมาณที่ตั้งไว้ 330,000 บาท (-สามแสนสามหมื่นบาทถ้วน-) |
|  |  | 6. โครงการซ่อมสร้างถนนลาดยางแบบแอสฟัลท์ติกคอนกรีต ถนนสายบ้านนายชม สวัสดี–วัดอู่ตะเภา หมู่ที่ 6  -เพื่อจ่ายเป็นค่าซ่อมสร้างถนนลาดยางแบบแอสฟัลท์ติกคอนกรีต ถนนสายบ้านนายชม สวัสดี–วัดอู่ตะเภา หมู่ที่ 6 กม.ที่ 0 + 710 ถึง กม.ที่ 0 + 975 ผิวจราจรกว้าง 5.00 เมตร หนา 0.03 เมตร ระยะทางยาว 265 เมตร หรือมีพื้นที่ไม่น้อยกว่า 1,325 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (แผนพัฒนาท้องถิ่น (พ.ศ.2561-2565) หน้าที่ 64 )งบประมาณที่ตั้งไว้ 344,000 บาท (-สามแสนสี่หมื่นสี่พันบาทถ้วน-) |
|  |  | 7. โครงการก่อสร้างถนนลาดยางแบบแอสฟัลท์ติกคอนกรีต ถนนสายบ้านนายธรรมนูญ ศรีสุขใส หมู่ที่ 7  -เพื่อจ่ายเป็นค่าก่อสร้างถนนลาดยางแบบแอสฟัลท์ติกคอนกรีต ถนนสายบ้านนายธรรมนูญ ศรีสุขใส หมู่ที่ 7 กม.ที่ 0 + 000 ถึง กม.ที่ 0 + 170 ผิวจราจรกว้าง 4.00 เมตร หนา 0.03 เมตร ระยะทางยาว 170 เมตร หรือมีพื้นที่ไม่น้อยกว่า 680 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (แผนพัฒนาท้องถิ่น (พ.ศ.2561-2565) หน้าที่ 72 )งบประมาณที่ตั้งไว้ 302,000 บาท (-สามแสนสองพันบาทถ้วน-) |
|  |  | 8. โครงการซ่อมสร้างถนนคอนกรีต สายบ้านนาควร – บ้านนายสุชาติ หมู่ที่ 8  -เพื่อจ่ายเป็นค่าซ่อมสร้างถนนคอนกรีต สายบ้านนาควร – บ้านนายสุชาติ หมู่ที่ 8 ผิวจราจรกว้าง 4.00 เมตร หนา 0.15 เมตร ระยะทางยาว 147 เมตร หรือมีพื้นที่ไม่น้อยกว่า 596 ตารางเมตร (รวมทางร่วมทางแยก) รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (แผนพัฒนาท้องถิ่น (พ.ศ.2561-2565) หน้าที่ 74 งบประมาณที่ตั้งไว้ 394,000 บาท (-สามแสนเก้าหมื่นสี่พันบาทถ้วน-) |

/9. โครงการซ่อมแซม...

|  |  |  |
| --- | --- | --- |
|  |  | 9. โครงการซ่อมแซมถนนลาดยางสายบ้านนายประเสริฐ อินทรจงจิตร หมู่ที่ 9  -เพื่อจ่ายเป็นค่าซ่อมแซมถนนลาดยางสายบ้านนายประเสริฐ อินทรจงจิตร หมู่ที่ 9 กม. |
|  |  | ที่ 0 + 000 ถึง กม.ที่ 0 + 400 ผิวจราจรกว้าง 3.00 เมตร หนา 0.03 เมตร ระยะทางยาว 400 เมตร หรือมีพื้นที่ไม่น้อยกว่า 1,200 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราวจำนวน 1 ป้าย(แผนพัฒนาท้องถิ่น(พ.ศ.2561-2565) หน้าที่ 77) งบประมาณที่ตั้งไว้ 326,000 บาท (-สามแสนสองหมื่นหกพันบาทถ้วน-) |
|  |  | 10. โครงการปรับปรุงภูมิทัศน์สระน้ำหนองเถี๊ยะ หมู่ที่ 10 โดยการปรับปรุงถนนรอบ สระน้ำ หนองเถี๊ยะ หมู่ที่ 10  -เพื่อจ่ายเป็นค่าปรับปรุงภูมิทัศน์สระน้ำหนองเถี๊ยะ หมู่ที่ 10 โดยการปรับปรุงถนนรอบสระน้ำหนองเถี๊ยะ หมู่ที่ 10 ด้วยหินคลุก ผิวจราจรกว้าง 4.00 เมตร ระยะทางยาว 540 เมตร หรือมีพื้นที่ไม่น้อยกว่า 2,160 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (แผนพัฒนาท้องถิ่น (พ.ศ.2561-2565) หน้าที่ 84 ) งบประมาณที่ตั้งไว้ 319,000 บาท (-สามแสนหนึ่งหมื่นเก้าพันบาทถ้วน-) |
|  | -สำหรับรายละเอียดอื่นๆนั้น ได้มีในเอกสารแนบท้ายเรียบร้อยแล้วครับ |
| ประธานสภาฯ | -มีสมาชิกสภาท่านใดจะซักถาม ขอเชิญ |
| สมาชิกสภาฯ | -เรียนประธานสภาและสมาชิกสภาทุกท่าน ผมนายสุจินต์ สวัสดิวงศ์ สมาชิกสภาหมู่ 10 ผมเห็นว่าการโอนเงินงบประมาณมาตั้งจ่ายรายการใหม่ครั้งนี้ เป็นเรื่องที่ดีต่อพื้นที่ที่เราได้ร่วมกันคิดร่วมกันทำประโยชน์ให้กับพื้นที่ ผมขอสนับสนุนครับ |
| สมาชิกสภาฯ | -เรียนประธานสภาและสมาชิกสภาทุกท่าน ผมนายพรสวัสดิ์ จำนงจิต สมาชิกสภาหมู่ 1 ผมก็เหมือนกับที่ท่านสุจินต์ บอกครับ และขอชื่นชมผู้บริหารชุดนี้นะครับว่าหาเงินเก่งจริง ที่สามารถนำมาจ่ายได้ ทั้งที่ไม่เคยมีปรากฏการณ์มาก่อนเลย |
| สมาชิกสภาฯ | -เรียนประธานสภาและสมาชิกสภาทุกท่าน ผมนายเจษฎาพร สวนกูล สมาชิกสภาหมู่ 2 การที่นายก อบต.ทุ่งใหญ่ ขอโอนงบประมาณมาตั้งจ่ายรายการใหม่นั้น ผมเห็นมีแต่ถนนทั้งนั้น หมู่บ้านผมเรื่องน้ำเดือดร้อนมาก แจ้งให้ทราบและให้แก้ไขมานานแล้ว ไม่เห็นแก้ไขปัญหาได้สักทีครับ |
| ประธานสภาฯ | -ผมในฐานประธานสภา ก็ขอฝากเรื่องความเดือดร้อนสักเรื่อง คือ น้ำประปาของหมู่ที่ 6 เอง บ้านหนองเลที่ยังไม่ได้แก้ไขปัญหาให้สักที ขอฝากไปยังผู้บริหารช่วยแก้ไขให้ด้วยครับ |
| นายก อบต. | -เรียนประธานสภาและสมาชิกสภาทุกท่าน ผมนายชัยณรงค์ รักษามั่น นายก อบต. ขอเรียนให้ประธานสภาและสมาชิกสภาทราบ ครับว่าในขณะนี้การแก้ไขปัญหาระบบประปาบ้านยวนกลั้ง หมู่ 2 และหนองเล หมู่ 6 นั้น อยู่ในระหว่างจัดซื้อจัดจ้างอยู่ คาดว่าได้ดำเนินการเรื่องนี้ |
| สมาชิกสภาฯ | -เรียนประธานสภาและสมาชิกสภาทุกท่าน ผมนายชัยทัศน์ ชัยอินชะ สมาชิกสภาหมู่ 8 ท่านประธานครับ การโอนเงินงบประมาณมาตั้งจ่ายรายการใหม่คราวนี้ ผมต้องขอให้ฝ่ายบริหารโดยเฉพาะนายก ขอให้ใช้จ่ายไปตามวัตถุประสงค์นะครับ อย่างที่นายกเคยพูดในสภาแห่งนี้ ว่าท่านไม่มีผลประโยชน์แม้แต่นิดเดียวนะครับ ผมขอให้ท่านอย่าลืมที่เคยพูดให้พวกกระผมฟังไปแล้ว ครับ |
| ประธานสภาฯ | -เมื่อไม่มีสมาชิกท่านใดจะอภิปรายหรือซักถามอะไรแล้ว ขอเชิญฝ่ายบริหารสรุปครับ |

/นายก อบต....

|  |  |
| --- | --- |
| นายก อบต. | -เรียนประธานสภาและสมาชิกสภาทุกท่าน ผมนายชัยณรงค์ รักษามั่น นายก อบต.ทุ่งใหญ่ ผมไม่มีวาทะกรรมในการพูด แต่มีความจริงใจ ผมถึงว่าการล่าช้าเป็นความไม่ยุติธรรมผมคิดว่าผมเอาเวลานี้ช่วยทำประโยชน์ให้เกิดกับพี่น้องประชาชนชาวตำบลทุ่งใหญ่ให้มากที่สุด |
| ปลัด อบต. | -เรียนประธานสภาและสมาชิกสภาทุกท่าน ผมปลัดองค์การบริหารส่วนตำบลทุ่งใหญ่ ผมขอเรียนให้ทราบถึงเงินงบประมาณที่จะโอนมาตั้งจ่ายในคราวนี้ เนื่องจากปีนี้งบประมาณทาง อบต. มีรายได้และได้รับการจัดสรรมามาก ตามที่ได้ตั้งประมาณการรายรับไว้ ในส่วนของรายจ่ายยังน้อย ซึ่งบางส่วนก็ไม่มีความจำเป็นต้องใช้จ่ายแล้ว ระเบียบจึงเปิดโอกาสให้โอนไปตั้งจ่ายเป็นรายการใหม่ได้ โดยใช้มติของสภาท้องถิ่น แต่ก็ต้องจ่ายไม่เกินงบประมาณประจำปีที่ตั้งรับและตั้งจ่ายไว้ครับ |
| ประธานสภาฯ | -เมื่อไม่มีสมาชิกท่านใดซักถามแล้ว ต่อไปจะขอมติที่ประชุมว่าเห็นชอบให้โอนเงินงบประมาณเหลือจ่ายมาตั้งจ่ายเป็นรายการใหม่จากเงินเหลือจ่ายของข้อบัญญัติตำบลเรื่องงบประมาณรายจ่ายประจำปีงบประมาณ พ.ศ. 2562 จำนวน 10 โครงการ ขอมติครับ |
| **มติที่ประชุม** | **เห็นชอบให้โอนเงินมาตั้งจ่ายเป็นรายการใหม่ทั้ง 10 โครงการ ด้วยคะแนนเสียง 9 เสียง งดออกเสียง 4 เสียง** |
| ประธานสภาฯ | -สมาชิกสภาและผู้เข้าร่วมประชุมทุกท่าน เราใช้เวลาประชุมมานานพอสมควร ขอพักการประชุม 15 นาที เมื่อครบกำหนดแล้วก็ขอเชิญสมาชิกสภาเข้าห้องประชุมต่อครับ |
|  | **3.5 พิจารณา ร่าง ข้อบัญญัติ เรื่อง งบประมาณรายจ่ายประจำปีงบประมาณ พ.ศ. 2563** **ของ อบต.ทุ่งใหญ่ วาระที่ 1**  |
| ประธานสภาฯ | -ขอเชิญผู้บริหารที่ได้ยื่นญัตติอธิบายรายละเอียดในที่ประชุมด้วย ขอเชิญ |
| รองนายก | -เรียนประธานสภาและสมาชิกสภาทุกท่าน ผมนายเห็น หงษ์ทอง รองนายกองค์การบริหารส่วนตำบล ได้รับมอบหมายจากนายกองค์การบริหารส่วนตำบลทุ่งใหญ่ ให้มาชี้แจงตามระเบียบวาระการประชุมนี้ ท่านประธานสภาครับ  |
|  | ท่านประธานสภาฯและสมาชิกสภาองค์การบริหารส่วนตำบลทุ่งใหญ่              บัดนี้ถึงเวลาที่คณะผู้บริหารขององค์การบริหารส่วนตำบลทุ่งใหญ่จะได้เสนอร่างข้อบัญญัติงบประมาณรายจ่ายประจำปีต่อสภาองค์การบริหารส่วนตำบลทุ่งใหญ่อีกครั้งหนึ่ง ฉะนั้นในโอกาสนี้คณะผู้บริหารองค์การบริหารส่วนตำบลทุ่งใหญ่จึงขอชี้แจงให้ท่านประธานและสมาชิกทุกท่านได้ทราบถึงสถานะการคลังตลอดจนหลักการและแนวนโยบายการดำเนินการในปีงบประมาณ พ.ศ. 2563 ดังต่อไปนี้ |
|  | **1. สถานะการคลัง** |
|  |  | 1.1 งบประมาณรายจ่ายทั่วไป |  |
|  |  |  | ในปีงบประมาณพ.ศ.2562 ณ วันที่ 10 กันยายน พ.ศ.2562 องค์กรปกครองส่วนท้องถิ่นมีสถานะการเงินดังนี้ |  |
|  |  |  | 1.1.1 เงินฝากธนาคาร จำนวน 41,102,595.24 บาท |  |
|  |  |  | 1.1.2 เงินสะสม จำนวน 8,006,776.81 บาท |  |
|  |  |  | 1.1.3 เงินทุนสำรองเงินสะสม จำนวน 18,190,440.01 บาท |  |
|  |  |  | 1.1.4 รายการที่ได้กันเงินไว้แบบก่อหนี้ผูกพันและยังไม่ได้เบิกจ่าย  จำนวน 0 โครงการรวม 0.00 บาท |  |
|  |  |  | 1.1.5 รายการที่ได้กันเงินไว้โดยยังไม่ได้ก่อหนี้ผูกพัน จำนวน 5 โครงการ  รวม 172,857.37 บาท |  |

/1.2 เงินกู้คงค้าง...

|  |  |  |  |
| --- | --- | --- | --- |
|  |  | 1.2 เงินกู้คงค้าง จำนวน 0.00 บาท |  |
|  | **2. การบริหารงบประมาณ ในปีงบประมาณ 2562 ณ วันที่ 10 กันยายน พ.ศ.2562** |
|  |  | (1) รายรับจริง จำนวน 58,586,917.85 บาท ประกอบด้วย |  |
|  |  |  | หมวดภาษีอากร | จำนวน | 350,833.05 | บาท |
|  |  |  | หมวดค่าธรรมเนียมค่าปรับ และใบอนุญาต | จำนวน | 1,260,885.00 | บาท |
|  |  |  | หมวดรายได้จากทรัพย์สิน | จำนวน | 54,162.94 | บาท |
|  |  |  | หมวดรายได้จากสาธารณูปโภคและการพาณิชย์ | จำนวน | 1,191,457.00 | บาท |
|  |  |  | หมวดรายได้เบ็ดเตล็ด | จำนวน | 116,710.00 | บาท |
|  |  |  | หมวดรายได้จากทุน | จำนวน | 0.00 | บาท |
|  |  |  | หมวดภาษีจัดสรร | จำนวน | 27,471,361.86 | บาท |
|  |  |  | หมวดเงินอุดหนุนทั่วไป | จำนวน | 28,141,508.00 | บาท |
|  |  | (2) เงินอุดหนุนที่รัฐบาลให้โดยระบุวัตถุประสงค์ จำนวน 3,905,770.00 บาท |
|  |  | (3) รายจ่ายจริง จำนวน 44,877,919.54 บาท ประกอบด้วย |
|  |  |  | งบกลาง | จำนวน | 14,729,200.00 | บาท |
|  |  |  | งบบุคลากร | จำนวน | 11,974,865.00 | บาท |
|  |  |  | งบดำเนินงาน | จำนวน | 8,942,083.14 | บาท |
|  |  |  | งบลงทุน | จำนวน | 5,634,400.00 | บาท |
|  |  |  | งบรายจ่ายอื่น | จำนวน | 0.00 | บาท |
|  |  |  | งบเงินอุดหนุน | จำนวน | 3,597,371.40 | บาท |
|  |  | (4) รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์ จำนวน 3,905,770.00 บาท |
|  |  | (5) รายจ่ายที่จ่ายจากเงินสะสม จำนวน 8,961,500.00 บาท |
|  |  | (6) รายจ่ายที่จ่ายจากเงินทุนสำรองเงินสะสม จำนวน 5,012,000.00 บาท |
|  |  | (7) รายจ่ายที่จ่ายจากเงินกู้ จำนวน 0.00 บาท |
|  | ประมาณการรายรับในปีงบประมาณ พ.ศ.2563 มีดังนี้ |  |  |
|  | รายได้จัดเก็บเอง |  |  |
|  |  | หมวดภาษีอากร | จำนวน | 415,000 |  บาท |
|  |  | หมวดค่าธรรมเนียมค่าปรับ และใบอนุญาต | จำนวน | 488,000 | บาท |
|  |  | หมวดรายได้จากทรัพย์สิน | จำนวน | 360,000 | บาท |
|  |  | หมวดรายได้จากสาธารณูปโภคและการพาณิชย์ | จำนวน | 1,150,000 | บาท |
|  |  | หมวดรายได้เบ็ดเตล็ด | จำนวน | 106,000 | บาท |
|  |  | หมวดรายได้จากทุน | จำนวน | 1,000 | บาท |
|  |  | หมวดภาษีจัดสรร | จำนวน | 25,980,000 | บาท |
|  |  | หมวดเงินอุดหนุนทั่วไป | จำนวน | 28,000,000 | บาท |
|  |  |  | รวมทั้งสิ้น | 56,500,000 | บาท |

/ประมาณการ...

|  |  |  |  |
| --- | --- | --- | --- |
|  | ประมาณการรายจ่ายประจำปีงบประมาณ พ.ศ.2563 มีดังนี้ |  |  |
|  | จ่ายจากงบประมาณ |  |  |
|  |  | งบกลาง | จำนวน | 16,123,700 |  บาท |
|  |  | งบบุคลากร | จำนวน | 15,656,228 | บาท |
|  |  | งบดำเนินงาน | จำนวน | 12,931,772 | บาท |
|  |  | งบลงทุน | จำนวน | 8,712,300 | บาท |
|  |  | งบรายจ่ายอื่น | จำนวน | 0 | บาท |
|  |  | งบเงินอุดหนุน | จำนวน | 3,076,000 | บาท |
|  |  |  | รวม | 56,500,000 | บาท |
|  | รายจ่ายจำแนกตามแผนงาน |  |  |  |
|  | งานบริหารทั่วไป |  |  |  |
|  |  | แผนงานบริหารงานทั่วไป | จำนวน | 12,836,528 |  บาท |
|  |  | แผนงานการรักษาความสงบภายใน | จำนวน | 302,000 | บาท |
|  | งานบริการชุมชนและสังคม |  |  |  |
|  |  | แผนงานการศึกษา | จำนวน | 9,345,572 | บาท |
|  |  | แผนงานสาธารณสุข | จำนวน | 685,000 |  บาท |
|  |  | แผนงานสังคมสงเคราะห์ | จำนวน | 80,000 | บาท |
|  |  | แผนงานเคหะและชุมชน | จำนวน | 13,443,900 | บาท |
|  |  | แผนงานสร้างความเข้มแข็งของชุมชน | จำนวน | 110,000 |  บาท |
|  |  | แผนงานการศาสนาวัฒนธรรมและนันทนาการ | จำนวน | 465,000 | บาท |
|  | งานการเศรษฐกิจ |  |  |  |
|  |  | แผนงานการเกษตร | จำนวน | 100,000 | บาท |
|  |  | แผนงานการพาณิชย์ | จำนวน | 3,008,300 |  บาท |
|  | งานการดำเนินงานอื่น |  |  |  |
|  |  | แผนงานงบกลาง | จำนวน | 16,123,700 | บาท |
|  |  |  | รวม | 56,500,000 | บาท |
|  | รายละเอียดประมาณการรายรับงบประมาณรายจ่ายทั่วไป ประจำปีงบประมาณ พ.ศ.2563  |
|  | รายได้จัดเก็บเอง |
|  |  | หมวดภาษีอากร | จำนวน | 415,000 |  บาท |
|  |  | หมวดค่าธรรมเนียมค่าปรับ และใบอนุญาต | จำนวน | 488,000 | บาท |
|  |  | หมวดรายได้จากทรัพย์สิน | จำนวน | 360,000 | บาท |
|  |  | หมวดรายได้จากสาธารณูปโภคและการพาณิชย์ | จำนวน | 1,150,000 |  บาท |
|  |  | หมวดรายได้เบ็ดเตล็ด | จำนวน | 106,000 | บาท |
|  |  | หมวดรายได้จากทุน | จำนวน | 1,000 | บาท |
|  | รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น |  |  |

/หมวดภาษี...

|  |  |  |  |  |  |
| --- | --- | --- | --- | --- | --- |
|  |  | หมวดภาษีจัดสรร | จำนวน | 25,980,000 |  บาท |
|  |  | หมวดเงินอุดหนุนทั่วไป | จำนวน | 28,000,000 |  บาท |
|  | รายละเอียดประมาณการรายจ่ายงบประมาณรายจ่ายทั่วไป ประจำปีงบประมาณ พ.ศ.2563 |
|  | แผนงานบริหารทั่วไป |
|  |  | งานบริหารทั่วไป | รวม | 9,557,128 |  บาท |
|  |  | งบบุคลากร | รวม | 6,881,028 | บาท |
|  |  | งบดำเนินงาน | รวม | 2,520,000 | บาท |
|  |  | ค่าตอบแทน | รวม | 70,000 | บาท |
|  |  | ค่าใช้สอย | รวม | 1,725,000 | บาท |
|  |  | ค่าวัสดุ | รวม | 340,000 | บาท |
|  |  | ค่าสาธารณูปโภค | รวม | 385,000 | บาท |
|  |  | ค่าครุภัณฑ์ | รวม | 131,100 | บาท |
|  |  | งบเงินอุดหนุน | รวม | 25,000 | บาท |
|  |  | งานบริหารงานคลัง | รวม | 3,279,400 | บาท |
|  |  | งบบุคลากร | รวม | 2,831,400 | บาท |
|  |  | งบดำเนินงาน | รวม | 432,000 | บาท |
|  |  | ค่าตอบแทน | รวม | 40,000 | บาท |
|  |  | ค่าใช้สอย | รวม | 260,000 | บาท |
|  |  | ค่าวัสดุ | รวม | 132,000 | บาท |
|  |  | ครุภัณฑ์สำนักงาน | รวม | 16,000 | บาท |
|  | **แผนงานการรักษาความสงบภายใน** |  |  |  |
|  |  | งานป้องกันภัยฝ่ายพลเรือนและระงับอัคคีภัย | รวม | 302,000 | บาท |
|  |  | งบดำเนินงาน | รวม | 270,000 | บาท |
|  |  | ค่าตอบแทน | รวม | 40,000 | บาท |
|  |  | ค่าใช้สอย | รวม | 110,000 | บาท |
|  |  | ค่าวัสดุ | รวม | 120,000 | บาท |
|  | **แผนงานการศึกษา** |  |  |  |
|  |  | งานบริหารทั่วไปเกี่ยวกับการศึกษา | รวม | 1,298,300 | บาท |
|  |  | งบบุคลากร | รวม | 9,27,300 | บาท |
|  |  | เงินเดือน (ฝ่ายประจำ) | รวม | 927,300 | บาท |
|  |  | งบดำเนินงาน | รวม | 333,000 | บาท |
|  |  | ค่าตอบแทน | รวม | 5,000 | บาท |
|  |  | ค่าใช้สอย | รวม | 165,000 | บาท |
|  |  | ค่าวัสดุ | รวม | 75,000 | บาท |
|  |  | ค่าสาธารณูปโภค | รวม | 88,000 | บาท |
|  |  | ค่าครุภัณฑ์ | รวม | 38,000 | บาท |
|  |  | งานระดับก่อนวัยเรียนและประถมศึกษา | รวม | 8,047,272 | บาท |

/งบบุคลากร...

|  |  |  |  |  |  |
| --- | --- | --- | --- | --- | --- |
|  |  | งบบุคลากร | รวม | 2,439,600 | บาท |
|  |  | เงินเดือน (ฝ่ายประจำ) | รวม | 2,439,600 | บาท |
|  |  | งบดำเนินงาน | รวม | 2,631,772 | บาท |
|  |  | ค่าตอบแทน | รวม | 40,000 | บาท |
|  |  | ค่าใช้สอย | รวม | 999,410 | บาท |
|  |  | ค่าวัสดุ | รวม | 1,592,362 | บาท |
|  |  | ค่าครุภัณฑ์ | รวม | 119,900 | บาท |
|  |  | งบเงินอุดหนุน | รวม | 2,856,000 | บาท |
|  | **แผนงานสาธารณสุข** |  |  |  |
|  |  | งานบริการสาธารณสุขและงานสาธารณสุขฯ | รวม | 685,000 | บาท |
|  |  | งบดำเนินงาน | รวม | 685,000 | บาท |
|  |  | ค่าใช้สอย | รวม | 480,000 | บาท |
|  |  | ค่าวัสดุ | รวม | 205,000 | บาท |
|  | **แผนงานสังคมสงเคราะห์** |  |  |  |
|  |  | งานสวัสดิการสังคมและสังคมสงเคราะห์ | รวม | 80,000 | บาท |
|  |  | งบดำเนินงาน | รวม | 80,000 | บาท |
|  |  | ค่าใช้สอย | รวม | 80,000 | บาท |
|  | **แผนงานเคหะและชุมชน** |  |  |  |
|  |  | งานบริหารทั่วไปเกี่ยวกับเคหะและชุมชน | รวม | 3,428,900 | บาท |
|  |  | งบบุคลากร | รวม | 2,576,900 | บาท |
|  |  | เงินเดือน (ฝ่ายประจำ) | รวม | 2,576,900 | บาท |
|  |  | งบดำเนินงาน | รวม | 850,000 | บาท |
|  |  | ค่าตอบแทน | รวม | 140,000 | บาท |
|  |  | ค่าใช้สอย | รวม | 410,000 | บาท |
|  |  | ค่าวัสดุ | รวม | 300,000 | บาท |
|  |  | งบลงทุน | รวม | 2,000 | บาท |
|  |  | งานไฟฟ้าถนน | รวม | 10,015,000 | บาท |
|  |  | งบดำเนินงาน | รวม | 1,590,000 | บาท |
|  |  | ค่าใช้สอย | รวม | 1,000,000 | บาท |
|  |  | ค่าวัสดุ | รวม | 590,000 | บาท |
|  |  | ค่าที่ดินและสิ่งก่อสร้าง | รวม | 8,325,000 | บาท |
|  |  | -โครงการก่อสร้างห้องน้ำสาธารณะทุ่งโกงหาง หมู่ที่ 6 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช | รวม | 250,000 | บาท |
|  |  | -โครงการก่อสร้างถนนคอนกรีตเสริมเหล็ก สายซอยประปาบ้านหนองใหญ่ หมู่ที่ 2 ตำบล ทุ่งใหญ่ อำเภอทุ่งใหญ่ จังหวัดนครศรีธรรมราช | รวม | 337,000 | บาท |

/-โครงการก่อสร้าง...

|  |  |  |  |  |  |
| --- | --- | --- | --- | --- | --- |
|  |  | -โครงการก่อสร้างถนนคอนกรีตเสริมเหล็ก สายซอยบ้านนายสมคิด สุพรรณ์ หมู่ที่ 9 ตำบล ทุ่งใหญ่ อำเภอทุ่งใหญ่ จังหวัดนครศรีธรรมราช | รวม | 296,000 | บาท |
|  |  | -โครงการก่อสร้างถนนลาดยางแบบแอสฟัลท์ ติกคอนกรีต ถนนสายบ้านควนสินเจริญ หมู่ที่ 2 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช | รวม | 438,000 | บาท |
|  |  | -โครงการก่อสร้างถนนลาดยางแบบแอสฟัลท์ ติกคอนกรีต ถนนสายช่องด่าน เขต อ.ฉวาง (อู่ตะเภา) หมู่ที่ 6 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช | รวม | 515,000 | บาท |
|  |  | -โครงการก่อสร้างถนนลาดยางแบบแอสฟัลท์ ติกคอนกรีต ถนนสายทุ่งไสกล้วยหมู่ที่ 3 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช | รวม | 429,000 | บาท |
|  |  | -โครงการก่อสร้างถนนลาดยางแบบแอสฟัลท์ ติกคอนกรีต ถนนสายบ้านนายเบญจาไม้เรียง-เขตหมู่ที่ 9 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช | รวม | 610,000 | บาท |
|  |  | -โครงการก่อสร้างถนนลาดยางแบบแอสฟัลท์ ติกคอนกรีต ถนนสายสองร้อยไร่ หมู่ที่ 1 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช | รวม | 704,000 | บาท |
|  |  | -โครงการก่อสร้างป้ายประชาสัมพันธ์ | รวม | 64,000 | บาท |
|  |  | -โครงการก่อสร้างระบบประปาบ้านวัดขนาน หมู่ที่ 4 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช | รวม | 404,000 | บาท |
|  |  | -โครงการขยายผิวจราจรถนนสายสี่แยก บ้านใหม่-สามแยกบ้านนายสิงห์ หมู่ที่ 5 ตำบลทุ่งใหญ่ อำเภอทุ่งใหญ่จังหวัดนครศรีธรรมราช | รวม | 716,000 | บาท |
|  |  | -โครงการซ่อมแซมถนนลาดยางแบบแอสฟัลท์ ติกคอนกรีต ถนนสายควนสินเจริญ หมู่ที่ 8 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช | รวม | 280,000 | บาท |
|  |  | -โครงการซ่อมสร้างถนนลาดยางแบบแอสฟัลท์ ติกคอนกรีตถนนสายซอยประเสริฐศิลป์ หมู่ที่ 10 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช | รวม | 680,000 | บาท |
|  |  | -โครงการซ่อมสร้างถนนลาดยางแบบแอสฟัลท์ ติกคอนกรีตสายบ้านหัวสะพานวัดขนาน-เขต ต.ทุ่งสัง หมู่ที่ 4 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช | รวม | 680,000 | บาท |

|  |  |  |  |  |  |
| --- | --- | --- | --- | --- | --- |
|  |  | -โครงการซ่อมสร้างถนนลาดยางแบบแอสฟัลท์ติกคอน ถนนสายพรุสีทองลาย หมู่ที่ 8 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช | รวม | 377,000 | บาท |
|  |  | -โครงการซ่อมสร้างถนนลาดยางแบบแอสฟัลท์ติกคอน ถนนสายวัดประสานมิตรหมู่ที่ 7 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช | รวม | 459,000 | บาท |
|  |  | -โครงการซ่อมสร้างถนนลาดยางแบบแอสฟัลท์ติกคอน ถนนสายสามแยกบ้านนายสมมุ่ง-ถนนเอเชีย 41 (บ้านนาเตรียก) หมู่ที่ 2 ตำบล ทุ่งใหญ่ อำเภอทุ่งใหญ่ จังหวัดนครศรีธรรมราช | รวม | 300,000 | บาท |
|  |  | -โครงการซ่อมสร้างถนนลาดยางแบบแอสฟัลท์ติกคอน ถนนสายสามแยกบ้านนายสมมุ่ง-ถนนเอเชีย 41 –บ้านนางสาลี (พอโกบ) หมู่ที่ 7 ตำบลทุ่งใหญ่ อำเภอทุ่งใหญ่ จังหวัดนครศรีธรรมราช | รวม | 245,000 | บาท |
|  |  | -โครงการปรับภูมิทัศน์สระน้ำ หมู่ที่ 3 โดยการก่อสร้างทางเดินลาดยางแบบแอสฟัลท์ติก คอนกรีต รอบสระน้ำ หมู่ที่ 3 ตำบลทุ่งใหญ่ ตำบลทุ่งใหญ่ จังหวัดนครศรีธรรมราช | รวม | 541,000 | บาท |
|  |  | งบเงินอุดหนุน | รวม | 100,000 | บาท |
|  | **แผนงานสร้างความเข้มแข็งของชุมชน** |  |  |  |
|  |  | งานส่งเสริมและสนับสนุนความเข้มแข็งชุมชน | รวม | 110,000 | บาท |
|  |  | งบดำเนินงาน | รวม | 110,000 | บาท |
|  |  | ค่าใช้สอย | รวม | 110,000 | บาท |
|  | **แผนงานการศาสนาวัฒนธรรมและนันทนาการ** |  |  |  |
|  |  | งานกีฬาและนันทนาการ | รวม | 330,000 | บาท |
|  |  | งบดำเนินงาน | รวม | 310,000 | บาท |
|  |  | ค่าใช้สอย | รวม | 240,000 | บาท |
|  |  | ค่าวัสดุ | รวม | 70,000 | บาท |
|  |  | เงินอุดหนุนส่วนราชการ | รวม | 20,000 | บาท |
|  |  | งานศาสนาวัฒนธรรมท้องถิ่น | รวม | 135,000 | บาท |
|  |  | งบดำเนินงาน | รวม | 60,000 | บาท |
|  |  | ค่าใช้สอย | รวม | 60,000 | บาท |
|  |  | เงินอุดหนุน | รวม | 75,000 | บาท |
|  | **แผนงานการเกษตร** |  |  |  |
|  |  | งานอนุรักษ์แหล่งน้ำและป่าไม้ | รวม | 100,000 | บาท |
|  |  | งบดำเนินงาน | รวม | 100,000 | บาท |
|  |  | ค่าใช้สอย | รวม | 70,000 | บาท |

/ค่าวัสดุ...

|  |  |  |  |  |  |
| --- | --- | --- | --- | --- | --- |
|  |  | ค่าวัสดุ | รวม | 30,000 | บาท |
|  | **แผนงานการพาณิชย์** |  |  |  |
|  |  | งานกิจการประปา | รวม | 3,008,300 | บาท |
|  |  | งบดำเนินงาน | รวม | 2,960,000 | บาท |
|  |  | ค่าใช้สอย | รวม | 320,000 | บาท |
|  |  | ค่าวัสดุ | รวม | 390,000 | บาท |
|  |  | ค่าสาธารณูปโภค | รวม | 2,250,000 | บาท |
|  |  | ค่าครุภัณฑ์ |  |  |  |
|  |  |  | เครื่องตัดคอนกรีต | รวม | 48,300 | บาท |
|  |  | ครุภัณฑ์ไฟฟ้าและวิทยุ |  |  |  |
|  |  |  | เครื่องกำเนิดไฟฟ้า | รวม | 23,300 | บาท |
|  | **แผนงานงบกลาง** |  |  |  |
|  |  | งบกลาง | รวม | 16,123,700 | บาท |
| ประธานสภาฯ | -มีสมาชิกสภาท่านใดจะอภิปรายหรือซักถามอะไรหรือไม่ ขอเชิญ เพราะตอนนี้จะเปิดให้สมาชิกอภิปรายชักถาม ก่อนถามมติที่ประชุมว่าจะให้การรับร่างในวาระที่ 1 หรือไม่ ต่อไป ขอเชิญ |
| สมาชิกสภา | -เรียนประธานสภาและสมาชิกสภาทุกท่าน ผมนายเจษฎาพร สวนกูล สมาชิกสภาหมู่ที่ 2 ท่านประธานสภาครับ ในร่างข้อบัญญัติฉบับนี้ ผมได้เห็นแล้วและขอตั้งข้อสังเกต งบของสำนักปลัด ฝากผู้บริหารด้วย มีโครงการแปลกๆหลายเรื่อง เช่น งบเพิ่มศักยภาพของท้องถิ่นที่ได้ตั้งไว้ 550,000 บาท เป็นงบอะไร งบไปเที่ยวหรือเปล่า ทำไมไม่ตั้งไว้ตรงๆ บอกกันตรงๆไม่ต้องแอบแฝงอะไรหรือ ด้านค่าที่ดินและสิ่งก่อสร้าง ผมได้ตั้งข้อสังเกตตั้งแต่ต้น โดยเฉพาะหมู่ของผมคือ หมู่ที่ 2 ถนนยาว 80 เมตร ท่านครับ สร้างได้อย่างไร 80 เมตร งบประมาณมีแค่นั้นหรือ ทีอย่างอื่นทำเร็วทำได้หมดครับ |
| สมาชิกสภา | -เรียนประธานสภาและสมาชิกสภาทุกท่าน ผมนายสุวิชัย แก้วงาม สมาชิกสภาหมู่ที่ 3 ในส่วนวาระที่ 1 นั้น ผมเข้าใจแล้วว่าหากขอมติแล้วใครไม่ขอสงวนคำแปรญัตติไว้ก่อนก็ไม่สามารถสงวนคำแปรญัตติได้ ส่วนนี้ผมก็ไม่ขอสงวนคำแปรญัตติครับท่านประธาน |
| สมาชิกสภา | -เรียนประธานสภาและสมาชิกสภาทุกท่าน ผมนายพรสวัสดิ์ จำนงจิต สมาชิกสภาหมู่ที่ 1 ท่านประธานครับ ผมขอตั้งข้อสังเกตว่างบเลือกตั้ง 700,000 บาท นั้น ตั้งเยอะเกินไปหรือไม่ครับ ในส่วนงบพัฒนาศักยภาพของท้องถิ่น เพื่อเพิ่มประสิทธิภาพการพัฒนาตนเองสู่การพัฒนาท้องถิ่นที่ตั้งไว้ 550,000 บาท เป็นงบประมาณไปเที่ยวหรือไม่ครับ บอกให้ชัดเจนด้วย |
| ประธานสภาฯ | -ขอเชิญรองนายกได้สรุปต่อไป |
| รองนายก | -เรียนประธานสภาและสมาชิกสภาทุกท่าน ผมนายเห็น หงษ์ทอง รองนายกองค์การบริหารส่วนตำบล ได้รับมอบหมายจากนายกองค์การบริหารส่วนตำบลทุ่งใหญ่ ให้มาชี้แจงรายละเอียดวาระ |
|  | การประชุมวาระนี้ ท่านประธานครับ ตามที่สมาชิกได้อภิปรายแล้ว งบไปเที่ยวหรือดูงานผมอยู่มาเกือบ 20 ปี เห็นมาแล้วว่าไปแล้วก็ไม่มีประโยชน์อะไร ไม่ได้ทำอะไรเลย แต่ครั้งนี้หากไปมาแล้ว อาจเป็นประโยชน์หรือผลดีก็ได้ครับ ส่วนร่างข้อบัญญัติฉบับนี้คิดว่าให้สมาชิกสภาพิจารณารับร่างในวาระที่ 1 ด้วยครับ |
| สมาชิกสภา | -เรียนประธานสภาและสมาชิกสภาทุกท่าน ผมนายพรสวัสดิ์ จำนงจิต สมาชิกสภาหมู่ที่ 1 ผมเห็นด้วยที่ท่านรองเห็นได้พูดว่า การใช้งบไปเที่ยวไม่ได้ประโยชน์อะไรครับ |

/ประธานสภาฯ...

|  |  |
| --- | --- |
| ประธานสภาฯ | -เมื่อสมาชิกไม่ซักถามอะไรแล้ว จะขอถามที่ประชุมว่า มีมติรับหลักการในวาระที่ 1 หรือไม่ ขอมติที่ประชุมครับ ขอมติ |
| **มติที่ประชุม** | **-มีมติรับหลักการในวาระที่ 1 ของร่างข้อบัญญัติเรื่องงบประมาณรายจ่ายประจำปีงบประมาณ พ.ศ. 2563 ด้วยคะแนนเสียง 14 เสียง งดออกเสียง 1 เสียง** |
| ประธานสภาฯ | -สมาชิกสภาทุกท่าน ตามหลักการแล้ว การพิจารณาร่างข้อบัญญัติ เรื่องงบประมาณ เมื่อสภา มีมติรับหลักการในวาระที่ 1 แล้ว ต่อไป เป็นการคัดเลือกสมาชิกสภามาเป็นคณะกรรมการแปรญัตติ ขอเชิญสมาชิกแสดงความเห็น ขอเชิญ |
| สมาชิกสภา | -เรียนประธานสภาและสมาชิกสภาทุกท่าน ผมนายสุวิชัย แก้วงาม สมาชิกสภาหมู่ที่ 3 ขอเสนอคณะกรรมการแปรญัตติทั้งหมด 3 ท่านครับ |
| ประธานสภาฯ | -เมื่อไม่มีสมาชิกสภาท่านอื่นเสนอเป็นอย่างอื่นแล้ว ถือว่าสภาให้ความเห็นชอบให้คณะกรรมการแปรญัตติ มี 3 ท่าน ขอเสนอให้เหมาะสมและผู้รับรองที่ละคนด้วยครับ ขอเชิญ |
| สมาชิกสภา | -เรียนประธานสภาและสมาชิกสภาทุกท่าน ฉันนางพยอม คหะวงค์ สมาชิกสภาหมู่ที่ 9 ขอเสนอ นายราเชนทร์ หิรัญรัตน์ สมาชิกสภาหมู่ที่ 9 เป็นคณะกรรมการแปรญัตติค่ะ |
| ประธานสภาฯ | -ขอผู้รับรองด้วยครับ |
| สมาชิกสภา | -เรียนประธานสภาและสมาชิกสภาทุกท่าน ผมนายขวัญรักษ์ สวัสดิวงค์ สมาชิกสภาหมู่ที่ 7 ขอรับรองนายราเชนทร์ หิรัญรัตน์ ครับ |
| สมาชิกสภา | -เรียนประธานสภาและสมาชิกสภาทุกท่าน ผมนายมโนช ศรีสุขใส สมาชิกสภาหมู่ที่ 6 ขอรับรอง นายราเชนทร์ หิรัญรัตน์ ครับ |
| ประธานสภาฯ | -ขอเชิญเสนอผู้เหมาะสมคนต่อไป |
| สมาชิกสภา | -เรียนประธานสภาและสมาชิกสภาทุกท่าน ฉันนางปภพสร กลิ่นทิพย์ สมาชิกสภาหมู่ที่ 2 ขอเสนอ นายโชคดี หมูดจันทร์ สมาชิกสภาหมู่ที่ 3 เป็นคณะกรรมการแปรญัตติค่ะ |
| ประธานสภาฯ | -ขอผู้รับรองด้วยครับ |
| สมาชิกสภา | -เรียนประธานสภาและสมาชิกสภาทุกท่าน ผมนายสุจินต์ สวัสดิวงศ์ สมาชิกสภาหมู่ที่ 10 ขอรับรอง นายโชคดี หมูดจันทร์ ครับ |
| สมาชิกสภา | -เรียนประธานสภาและสมาชิกสภาทุกท่าน ผมนายสุวิชัย แก้วงาม สมาชิกสภาหมู่ที่ 3 ขอรับรอง นายโชคดี หมูดจันทร์ ครับ |
| ประธานสภาฯ | -ขอเชิญเสนอผู้เหมาะสมคนต่อไป |
| สมาชิกสภา | -เรียนประธานสภาและสมาชิกสภาทุกท่าน นายขวัญรักษ์ สวัสดิวงค์ สมาชิกสภาหมู่ที่ 7 ขอเสนอ นางพยอม คหะวงค์ สมาชิกสภาหมู่ที่ 9 เป็นคณะกรรมการแปรญัตติ |
| ประธานสภาฯ | -ขอผู้รับรองด้วยครับ |
| สมาชิกสภา | -เรียนประธานสภาและสมาชิกสภาทุกท่าน ผมนายโชคดี หมูดจันทร์ สมาชิกสภาหมู่ที่ 3 ขอรับรอง นางพยอม คหะวงค์ ครับ |
| สมาชิกสภา | -เรียนประธานสภาและสมาชิกสภาทุกท่าน ผมนายชัยทัศน์ ชัยอินชะ สมาชิกสภาหมู่ที่ 8 ขอรับรอง นางพยอม คหะวงค์ ครับ |
| ประธานสภาฯ | -ขอมติที่ประชุมว่า มีมติให้ นายราเชนทร์ หิรัญรัตน์ นายโชคดี หมูดจันทร์ และ นางพยอม คหะวงค์ เป็นคณะกรรมการแปรญัตติหรือไม่ ขอมติครับ |
| **มติที่ประชุม** | **-มีมติเห็นชอบให้ นายราเชนทร์ หิรัญรัตน์ นายโชคดี หมูดจันทร์ และ นางพยอม คหะวงค์ เป็นคณะกรรมการแปรญัตติ ด้วยคะแนนเสียงเห็นด้วย 14 เสียง งดออกเสียง 1 เสียง** |
| ประธานสภาฯ | -เมื่อได้คณะกรรมการแปรญัตติครบทั้ง 3 ท่านแล้ว ต่อไปจะเป็นการหารือถึงระยะเวลา ขั้นตอนการยื่นแปรญัตติ, การประชุมคณะกรรมการแปรญัตติ และประชุมสภาในวาระที่ 2,3 ต่อไปครับ |

/สมาชิกสภาฯ...

|  |  |
| --- | --- |
| สมาชิกสภาฯ | -เรียนประธานสภาและสมาชิกสภาทุกท่าน ฉันนางพยอม คหะวงค์ สมาชิกสภาหมู่ 9 ซึ่งเป็นหนึ่งในคณะกรรมการแปรญัตติขอเสนอต่อที่ประชุมสภาว่า วันที่ 19 กันยายน 2562 ตั้งแต่เวลา 08.30 น. ถึงวันที่ 20 กันยายน 2562 เวลา 08.30 น. นี้จะเป็นการรับคำแปรญัตติ, และในวันที่ 21 กันยายน 2562 เวลา 10.00 น. คณะกรรมการแปรญัตติประชุมเพื่อพิจารณาและนัด |
|  | ผู้บริหารและผู้ยื่นญัตติมาชี้แจง หลังจากนั้น ผลเป็นประการใดจะแจ้งให้ประธานสภาองค์การบริหารส่วนตำบลทุ่งใหญ่ทราบภายในวันที่ 23 กันยายน 2562 เพื่อพิจารณาบรรจุเข้าประชุมในวาระที่ 2,3 ต่อไป |
| เลขานุการสภา | -เรียนประธานสภาและสมาชิกทุกท่าน หากสมาชิกสภาเสนอแบบนั้น ก็ขอนัดคณะกรรมการแปรญัตติมาประชุมในวันนี้ หลังจากเลิกประชุม เพื่อคัดเลือกประธานคณะกรรมการแปรญัตติและเลขานุการคณะกรรมการแปรญัตติ ด้วยครับ |
| ประธานสภาฯ | -สำหรับการประชุมครั้งถัดไป ขอนัดประชุมโดยถือว่าแจ้งให้ทุกท่านทราบล่วงหน้าแล้วว่าจะมีการประชุมสภาในวาระที่ 2,3 ในวันอังคารที่ 24 กันยายน 2562 เวลา 13.00 น. ณ ห้องประชุมสภาแห่งนี้ สมาชิกทุกท่านเห็นด้วยหรือไม่ ขอมติที่ประชุมครับ ขอมติ |
| **มติที่ประชุม** | **-เห็นด้วยตามข้อเสนอของประธานสภาด้วยคะแนนเสียงเป็นเอกฉันท์** |
| **ระเบียบวาระ ที่ 4** | **เรื่องอื่นๆ ถ้ามี** |
|  | -ไม่มี |
| ประธานสภาฯ | -เมื่อไม่มีอะไร สำหรับวันนี้ขอขอบคุณทุกท่านที่เข้าร่วมประชุมและให้ความร่วมมือในการประชุมผ่านไปด้วยดี ขอปิดประชุม |
| **ปิดประชุม** | **เวลา 16.05 น.** |

|  |  |
| --- | --- |
| (ลงชื่อ) *ดุสิต เยาวนาจารย์* ผู้ตรวจรายงานการประชุม | (ลงชื่อ) *ส.ต.อ. สมพ้อง เชาว์ภาษี* ผู้จดบันทึกรายงานการประชุม |
|  (นายดุสิต เยาวนาจารย์) |  (สมพ้อง เชาว์ภาษี) |
| ประธานสภาองค์การบริหารส่วนตำบลทุ่งใหญ่ | เลขานุการสภาองค์การบริหารส่วนตำบลทุ่งใหญ่ |

**ตรวจรายงานการประชุมถูกต้องแล้ว**

|  |  |
| --- | --- |
| ลงชื่อ) ชัยทัศน์ ชัยอินชะ กรรมการ | (ลงชื่อ) อธิพัฒน์ วงศ์กูล กรรมการ |
| (นายชัยทัศน์ ชัยอินชะ) |  (นายอธิพัฒน์ วงศ์กูล) |

|  |
| --- |
|   |
|  (ลงชื่อ) พยอม คหะวงค์ ประธานกรรมการ |
|  (นางพยอม คหะวงค์) |
|  |